న్యూఢిల్లీ: పార్లమెంట్కు, రాష్ట్రాల అసెంబ్లీలకు ఒకేసారి ఎన్నికలు జరపాలన్న ప్రధానమంత్రి నరేంద్ర మోదీ పిలుపునకు రాష్ట్రపతి ప్రణబ్ ముఖర్జీ మరోసారి మద్దతిచ్చారు. ఒకేసారి ఎన్నికలు జరపడం వల్ల ఖర్చు తగ్గడంతో పాటు నిర్వహణ సులభమౌతుందని చెప్పారు. ఈ విషయంలో ఎన్నికల సంఘం కార్యాచరణకు దిగితే... రాజకీయ పార్టీల్లో ఏకాభిప్రాయం కుదిరితే ఈ సంస్కరణ సాధ్యమేనన్నారు. ఈ విషయంలో ప్రణబ్ గతంలో కూడా తన వైఖరిని స్పష్టం చేశారు. ఐదు రాష్ట్రాల ఎన్నికల వేళ ప్రణబ్ తాజా వ్యాఖ్యలకు ప్రాధాన్యత ఏర్పడింది. దేశవ్యాప్తంగా ఒకేసారి ఎన్నికలు జరిగితే బాగుంటుందని తొలుత బిజెపి అగ్రనేత ఎల్.కె.అద్వానీ అభిప్రాయపడ్డారు.
newdhilly: paarlamentku, rashtrala assembleelaku okesari ennikalu jarapalanna pradhaanamantri narendra modii pilupunaku rashtrapati pranab mukharji marosari maddatichaaru. okesari ennikalu jarapadam valla kharchu taggadamtho paatu nirvahana sulabhamoutundani cheppaaru. ee vishayamlo ennikala sangham kaaryaacharanaku digite... rajakeeya paartiillo ekabhiprayam kudirithe ee samskarana saadhyamenannaaru. ee vishayamlo pranab gatamlo kuudaa tana vaikharini spashtam chesaru. aidu rashtrala ennikala vaela pranab taja vyaakhyalaku praadhaanyata erpadindi. desavyaaptamgaa okesari ennikalu jarigithe baguntundani toluta bijepi agraneta el.ke.adwani abhipraayapaddaaru.